CELEX: 62018TN0694
Language: el
Date: 2018-11-17 00:00:00
Title: Υπόθεση T-694/18: Προσφυγή της 17ης Νοεμβρίου 2018 — ΔΕΗ κατά Επιτροπής

28.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 35/29
            
         
      Προσφυγή της 17ης Νοεμβρίου 2018 — ΔΕΗ κατά Επιτροπής
      (Υπόθεση T-694/18)
      (2019/C 35/35)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Δημόσια Επιχείρηση Ηλεκτρισμού ΑΕ (ΔΕΗ) (Αθήνα, Ελλάδα) (εκπρόσωποι: E. Μπουρτζάλας, A. Ηλιάδου και Χ. Συνοδινός, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την από 30η Ιουλίου 2018 και υπ’ αριθμόν C(2018)4947 τελικό απόφασης της Ευρωπαϊκής Επιτροπής στην Υπόθεση SA.50152, κατά το μέτρο που αυτή αποφασίζει να μην εγείρει αντιρρήσεις επί του καθεστώτος ενίσχυσης για το νέο Μεταβατικό Μηχανισμό Αποζημίωσης Ευελιξίας («Νέος ΜΜΑΕ») που κοινοποίησε η Ελλάδα, με βάση το συμπέρασμα ότι αυτό το καθεστώς είναι συμβατό με την εσωτερική αγορά σύμφωνα με το άρθρο 107(3)(γ) ΣΛΕΕ· και
               
            
                  —
               
               
                  να καταδικάσει την Ευρωπαϊκή Επιτροπή στα έξοδα της ΔΕΗ.
               
            
         Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει δύο λόγους ακύρωσης:
      
                  1.
               
               
                  Κατά τον πρώτο ισχυρισμό, η Προσβαλλόμενη Πράξη πάσχει από πρόδηλο σφάλμα εκτίμησης περί το δίκαιο και τα πραγματικά περιστατικά και παράβαση ουσιώδους τύπου της διαδικασίας κατά την ερμηνεία και εφαρμογή του άρθρου 108(2) ΣΛΕΕ, κατά το μέτρο που η Επιτροπή δεν κίνησε την επίσημη διαδικασία έρευνας.
               
            
                  2.
               
               
                  Κατά τον δεύτερο ισχυρισμό, η Προσβαλλόμενη Πράξη πάσχει από πρόδηλο σφάλμα εκτίμησης περί το δίκαιο και τα πραγματικά περιστατικά, όσον αφορά την κρίση ότι ο νέος Μεταβατικός Μηχανισμός Αποζημίωσης Ευελιξίας πληρεί τα κριτήρια των Κατευθυντήριων Γραμμών για τις κρατικές ενισχύσεις στους τομείς του περιβάλλοντος και της ενέργειας (2014-2020) για την αξιολόγηση της συμβατότητας της ενίσχυσης με την εσωτερική αγορά με βάση το άρθρο 107(3)(γ) ΣΛΕΕ και ειδικότερα τα κριτήρια της αναγκαιότητας, της αναλογικότητας, της καταλληλότητας, του χαρακτήρα κινήτρου και της αποφυγής αδικαιολόγητων επιπτώσεων στον ανταγωνισμό.